| *Entamoeba gingivalis* |
| --- |
| *Entamoeba gingivalis* nunha bolsa periodontal nun caso de periodontite. |
| Clasificación científica |
| 

|  |  |
| --- | --- |
| Dominio: | Eukaryota |
| Filo: | Amoebozoa |
| Clase: | Archamoebae |
| Xénero: | *Entamoeba* |
| Especie: | '**E. gingivalis'** |

 |
| Nome binomial |
| '**Entamoeba gingivalis'**Gros, 1849 |

*Entamoeba gingivalis* nunha mostra dun biofilme dun paciente con enfermidade periodontal agresiva vista utilizando microscopio de contraste de fase a 1000 aumentos. Recoñécese pola súa densa parte central no medio da imaxe, formada por un punto central rodeado por un halo circular e por fagosomas máis grandes que están dentro do seu citoplasma de cor cincenta.
***Entamoeba gingivalis*** é un protista oportunista, que vive na boca humana e segundo algúns autores pode contribuír a causar enfermidades periodontais e abscesos pulmonares. Foi a primeira ameba que foi descrita no corpo humano.

Encóntrase na boca e vive nos biofilmes que se forman nas bolsas periodontais e preto da base dos dentes. *E. gingivalis* encóntrase no 95% das persoas que teñen periodontite pero só raramente nas persoas con enxivas sas. Non forma quistes, e a súa transmisión é directa dunha persoa a outra ao bicarse, ou compartir utensilios para comer ou beber. Só forman trofozoítos, que normalmente teñen un tamaño de 20 a 150 micrómetros de diámetro. *E. gingivalis* forma pseudópodos que usa para moverse rapidamente e para fagocitar. Na boca na periodontite fagocita os núcleos dos leucocitos neutrófilos polimorfonucleares (PMN) por un proceso chamado exonucleofaxia, o que favorece a enfermidade periodontal, ao liberaren os neutrófilos anucleados os seus encimas proteolíticos, que danan así os tecidos da enxiva. O núcleo esferoidal desta ameba mide entre 2 e 4 micrómetros de diámetro e ten un pequeno endosoma central. A ameba contén numerosos vacúolos alimenticios, nos que hai principalmente núcleos de neutrófilos, células sanguíneas e bacterias que foron fagocitados.

Actividade
----------

Na parte superior da imaxe, *Entamoeba gingivalis* está sorbendo o núcleo dun leucocito. Na metade do proceso, empeza a envolver a súa presa polo medio, para dixerila mellor nun futuro fagosoma.
A principal actividade de *E. gingivalis* nos intersticios periodontais infectados, ademais de moverse, consite en alimentarse do núcleo dos leucocitos. A ameba penetra no citoplasma do leucocito para alcanzar o núcleo e literalmente succiónao por medio dunha presión negativa dos seus pseudópodos. Este alimento é englobado dentro da ameba nun vacúolo e gradualmente é dixerido no seu endoplasma. A fagocitose pode ás veces continuar ata fagocitar 20 núcleos de leucocitos polimorfonucleares seguidos. Esta actividade deixa o leucocito sen núcleo e incapaz de realizar a súa actividade de trampa extracelular de neutrófilos (NETS) ou a súa apoptose preprogramada, e fai que libere de forma incontrolada os encimas proteolíticos que contén nos tecidos que o rodean, causando danos. Por causa desta actividade nociva a bacteria considérase un patóxeno.

Notas
-----

1. 1 2  Bonner, M. Amard, V. Bar-Pinatel, C. Charpentier, F. Chatard, J.-M. Desmuyck, Y. Ihler, S. Rochet, J.-P. Roux de La Tribouille, V. Saladin, L. Verdy, M. Gironès, N. Fresno, M. & Santi-Rocca, J. 2014: Detection of the amoeba *Entamoeba gingivalis* in periodontal pockets. Parasite, 21, 30. doi 10.1051/parasite/201402. PMID 24983705. PMC 4077299.
2. ↑  Jian, B.; Kolansky, A.; Baloach, Z.; Gupta, P. (2008). "Entamoeba gingivalis pulmonary abscess - Diagnosed by fine needle aspiration". CytoJournal 5: 12. doi:10.4103/1742-6413.43179. PMC 2669679. PMID 19495399.
3. ↑  Lyons T. et al. "Oral amoebiasis: a new approach for the general practitionner in the diagnosis and the treatment of periodontal disease." in *Oral Health*, 70: 39-41, 108, 110, October 1980.
4. ↑  Lyons T. Introduction to protozoa and fungi in periodontal disease. Trevor Lyons publications, Ontario, Canada 1989. ISBN 0-9693950-0-0
5. ↑  Prieto-Prieto, J.; Calvo, A. (2004). "Microbiological basis of oral infections and sensitivity to antibiotics". Medicina oral, patologia oral y cirugia bucal. 9 Suppl: 15–18; 11–18. PMID 15580129.
6. ↑  Kofoid, C.A. Hinshaw, H.C. Johnsotne, H.G. Animal parasites of the mouth and their relation to dental disease. Journal of the American Dental Association 1434-1455, August 1929.
7. ↑  Trim, Robert D.; Skinner, Michael A.; Farone, Mary B.; DuBois, John D.; Newsome, Anthony L. (2011) Use of PCR to detect Entamoeba gingivalis in diseased gingival pockets and demonstrate its absence in healthy gingival sites.
8. ↑  Bonner M. To Kiss or Not to Kiss. Amyris Editions, 2013 EAN : 978-28755-2016-6

Bibliografía
------------

Roberts L. e Janovy J. Foundations of Parasitology. The McGraw-Hill Companies. Nova York. 2005: 114-115

|  |  |
| --- | --- |
| Control de autoridades | 
* Wd: Q264363
* EBID: ID
* MAG: 2781444074

 |

|  |  |
| --- | --- |
| Identificadores taxonómicos | 
* EOL: 491175
* GBIF: 3210508
* IRMNG: 10204141
* ITIS: 43906
* NCBI: 38877

 |